2ο μάθημα

|  |  |  |
| --- | --- | --- |
| **ΗΜΕΡΟΛΟΓΙΟ ΜΑΘΗΜΑΤΟΣ** |  | **ΠΕΡΙΕΧΟΜΕΝΟ ΜΑΘΗΜΑΤΟΣ** |
|  |  | Οργάνωση εργασιών/ θέματα/ κριτήρια αξιολόγησης/γενικές οδηγίες . Παρουσίαση χρήσης της πλατφόρμας <http://eclass.uop.gr>  α΄ μέρος: Οι ελληνικές πηγές: i. *Η Πύλη για την Ελληνική Γλώσσα*, …).  β΄ μέρος: Εργαστήριο. Πρακτική εφαρμογή. Δημιουργία εγγράφου, φακέλου. Αποθήκευση αρχείων από η/υ και διαδίκτυο.  Εγγραφή στο μάθημα. |

**ΣΤΟΧΟΙ**

* Θα γνωρίζετε το ψηφιακό περιεχόμενο,
* τις δυνατότητες ερευνητικής και παιδαγωγικής αξιοποίησης,
* τον τρόπο λειτουργίας της *Πύλης για την Ελληνική Γλώσσα*.

**ΕΡΓΑΣΤΗΡΙΟ**

Όλες τις παρακάτω εργασίες σας θα καταγραφούν σε αρχείο word, αποθηκευμένο στο όνομα σας και μάθημα 2ο μέσα σε φάκελο με την ένδειξη 2ο μάθημα, στην επιφάνεια εργασίας.

1. Αλιεύστε μία ανακοίνωση με επιστημονικό θέμα από την ενότητα ΝΕΑ-ΕΝΗΜΕΡΩΣΕΙΣ.
2. Ανοίξτε τον οδηγό πλοήγησης στην ηλεκτρονική αρχαιογνωσία και επιλέξτε ένα στοιχείο.
3. Στα εργαλεία, στο ηλεκτρονικό Ελληνο-αγγλικό λεξικό Γεωργακά,
   * 1. Βρείτε πώς θα μεταφραστούν φράσεις που εμπεριέχουν κυριολεκτικά ή μεταφορικά το λήμμα «αβγό». Προσθέστε τα ευρήματα στο καλάθι σας και αντιγράψτε με τις λειτουργίες «αντιγραφή-επικόλληση» στο αρχείο σας.
     2. Εντοπίστε τρεις ελληνικές λέξεις που έχουν την κατάληξη «στρι»: θα το πετύχετε αν στην αναζήτηση πληκτρολογήσετε το σύμβολο «\*» πριν την κατάληξη. Προσθέστε τα ευρήματα στο καλάθι σας και αντιγράψτε με τις λειτουργίες «αντιγραφή-επικόλληση» στο αρχείο σας.
     3. Επιλέξτε μία σύνθετη αναζήτηση (επιλογή κριτηρίων): ας αναζητήσουμε δύο λήμματα ΟΥΣΙΑΣΤΙΚΑ που έχουν ως ερμήνευμα την τροφή στα αγγλικά («food») και ετυμολογία από τα αρχαία ελληνικά (συντομογραφία «AG»). Προσθέστε τα ευρήματα στο καλάθι σας και αντιγράψτε με τις λειτουργίες «αντιγραφή-επικόλληση» στο αρχείο σας.
4. Στα εργαλεία, στο ηλεκτρονικό λεξικό της Κοινής Νεοελληνικής του Τριανταφυλλίδη, αναζητείστε 2 ρήματα και 2 ουσιαστικά που προέρχονται από το αρχαιοελληνικό «αγω». Χρησιμοποιείστε το σύμβολο «\*», μπροστά και πίσω από τη λέξη. Αντιγράψτε το σύνολο των ευρημάτων σας με τις λειτουργίες «αντιγραφή-επικόλληση» στο αρχείο σας.
5. Στα σώματα κειμένων της αρχαιοελληνικής γλώσσας, εντοπίστε το απόσπασμα του Αισχίνη, 3.9-12 και τις μεταφράσεις του από τους Κορδάτο και Αργύρη.
6. Στο Συμφραστικό Πίνακα Λέξεων Αττικής Πεζογραφίας, αναζητείστε σε ποια ψηφιοποιημένα κείμενα υπάρχει η λέξη «κατηγορία» στη γενική πτώση και σε ποια κείμενα , οποιαδήποτε μορφής λέξη με το θέμα «κατηγορ». Προσοχή στη χρήση του συμβόλου «\*».
7. Αντιγράψτε τρεις φράσεις από τα παραπάνω αποτελέσματα, επιλέξτε μία από αυτές, βρείτε τις μεταφράσεις της.
8. Βρείτε στο Βασικό Λεξικό της αρχαίας ελληνικής, το λήμμα «βούλομαι».
9. Καταγράψτε τα εξής:
   * 1. Τα ερμηνεύματα του
     2. Την ετυμολογία του
     3. Τη συντακτική του δυναμική
     4. 3 παράγωγα της ομηρικής εποχής
     5. 3 παράγωγα της μεσαιωνικής εποχής
     6. 3 παράγωγα στη νεοελληνική γλώσσα των νεοτέρων χρόνων.
     7. Αντιγράψτε 1 φράση της αρχαιοελληνικής γραμματείας που περιέχει το λήμμα .
10. Εντοπίστε το εισαγωγικό σημείωμα, του ψηφιοποιημένου έργου του Debrunner «*Ο σχηματισμός των Λέξεων στην Αρχαία Ελληνική*», επιλέξτε μία ενότητα, φωτογραφήστε τη με την εντολή «Ctrl και PrintScr» και επικολλήστε στο αρχείο σας.
11. Εντοπίστε τις πληροφορίες για τα τοπικά επιρρήματα από το ψηφιοποιημένο έργο «*Αρχές Σύνταξης της Αρχαιοελληνικής Γλώσσας*» και αντιγράψτε μία παράγραφο στο αρχείο σας.
12. Στις *Βιβλιογραφίες-Πηγές*,
    * 1. επιλέξτε Δικτυακοί –Τόποι, λογισμικά: αντιγράψτε έναν και επικολλήστε στο αρχείο.
      2. Επιλέξτε «Λεξικά, εγχειρίδια, μελέτες» για την αρχαία ελληνική γλώσσα. Κάντε μία σύνθετη αναζήτηση , για παράδειγμα:
         1. ποια άρθρα , ψηφιακά υπάρχουν γύρω από τον Perseus (είδος δημοσίευσης: άρθρο/ Γλώσσα: όλες /)
         2. ποια έντυπη έκδοση για τη διδασκαλία αρχαίων ελληνικών από μετάφραση;
         3. ποιες εκδόσεις , ψηφιακές και έντυπες αναφέρονται στον Περσέα και ποιες εκδόσεις έντυπες/ψηφιακές στο TLG, σε όλες τις γλώσσες .
         4. ποιες εκδόσεις σε όλες τις γλώσσες αναφέρονται στη γενική κατηγορία ΤΠΕ για τα κλασικά γράμματα. Αντιγράψτε κι επικολλήστε. Διαβάστε την αναλυτική παρουσίαση ενός από αυτά.
13. Στις *Βιβλιογραφίες-Πηγές*,
    * 1. Επιλέξτε ΝΕ μεταφράσεις ΑΕ έργων. Κάνοντας μία σύνθετη αναζήτηση, εντοπίστε ποια έργα έχει μεταφράσει ο Γεωργουσόπουλος.
      2. Ποια έργα ποιητικής σύνταξης , στην δημοτική γλώσσα, χρησιμοποιήθηκαν ως σχολική και ποια, ως θεατρική μετάφραση;
14. Στις Μελέτες-Διδασκαλία,
    * 1. επιλέξτε μία άσκηση γραμματικής και μία συντακτικού. Αντιγράψτε και επικολλήστε στο αρχείο σας.
      2. Βρείτε μία πρακτική εφαρμογή διδασκαλίας λυρικής ποίησης , φωτογραφείστε την κι επικολλήστε στο αρχείο σας.